Ysbreker kon nie by Antarktika-skip uitkom nieDie span van die AAE Foto: Andrew Peacock, www.footloosefotography.com via @profchristurney ‘n Video volg onderaan die berig. Die Snow Dragon, ŉ ysbreker van China, kan nie deur ŉ digte blok ys in Antarktika breek om 74 mense, wat reeds sedert Kersfees op ŉ skip vasgekeer is, te help nie. Prof. Chris Turney, leier van die ekspedisie, het op Twitter bevestig hulle moet nou vir ander hulp wag. Volgens die maritieme veiligheidsowerheid in Australië het die Snow Dragon Vrydag sowat 6.7 seemyl van die MV Akademik Shokalskiy af gekom voordat hy sy reddingspoging moes laat vaar. Daar is nie ŉ gevaar dat die Russiese skip sal sink nie, en daar is voldoende voorraad op die skip vir sy 74 wetenskaplikes, toeriste en bemanning aan boord. Die Aurora Australis is nou op pad na die Shokalskiy en sal na verwagting oor die naweek daar aankom. Klik hier om die ekspedisie-webwerf te besoek. Lees ook: Antarktika-skip dalk binnekort bevry Video: Toeriste vasgeys by Antarktika